Diari Oficial de la Generalitat Valenciana


Sumari del DOGV 6382, del 22-10-2010 (2010/11161)

RESOLUCIÓ de 13 d'octubre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 7.931,15 m² de superfície, situada a València, carrer en projecte, entrada de Faba, 6, realitzada per l'ajuntament del dit municipi a favor de la Generalitat per a ser destinada a la construcció d'una escola oficial d'idiomes
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11317


Data del document
:   13-10-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 13 d'octubre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 7.931,15 m² de superfície, situada a València, carrer en projecte, entrada de Faba, 6, realitzada per l'ajuntament del dit municipi a favor de la Generalitat per a ser destinada a la construcció d'una escola oficial d'idiomes [2010/11958]  
L'Ajuntament de València, en sessió de la Junta de Govern Local realitzada el dia 21 de novembre de 2008, va acordar la cessió gratuïta a la Generalitat de la parcel·la de la seua propietat, de 7.931,15 m² de superfície, situada al carrer en projecte, entrada de Faba, 6, de la dita població.  
A proposta de la Conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció d'una escola oficial d'idiomes, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de València de la parcel·la que té 7.931,15 m² de superfície situada al carrer en projecte, entrada de Faba, 6, de la dita població, que confronta: nord, carrer Ángel de Villena, i en part amb la parcel·la CT-2 destinada a centre de transformació d'energia elèctrica; sud, avinguda Antonio Ferrandis (actor) i en part amb parcel·la municipal qualificada de dotacional infraestructura servici urbà (ID); est, carrer en projecte entrada de Faba, 6; oest, parcel·la CT2 per a transformador, límit amb la UE2 del PP NPR-7, i parcel·la municipal qualificada de dotacional infraestructura servici urbà (ID)  
Consta inscrita en el Registre de la Propietat de València al tom 2007, llibre 1048 de la secció 3ª de Russafa, foli 28, finca 70504, inscripció 1ª, amb una superfície de 7.955,98 m² de la qual haurà de segregar-se una parcel·la de 24,83 m² que té els límits següents: nord, i est, parcel·la municipal número 2 del Projecte de Reparcel·lació, destinada a Educatiu cultural; sud, avinguda Antonio Ferrandis (actor); oest, parcel·la CT1 del projecte de reparcel·lació per a transformador i límit amb la UE 2 del PP NPR-7.   
Referència cadastral: 9606570IW2043W9125MM (part).  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de València, s'efectua amb la condició de destinar l'immoble a escola oficial d'idiomes i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici i finalització de les obres, una vegada sol·licitada la reversió per part de l'ajuntament i enviada com a sol·licitud de reversió a la Conselleria d'Economia Hisenda i Ocupació, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
València, 13 d'octubre de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa.